Гумплович, Людвиг
Людвиг Гумплович (1838–1909) – польшалык социолог жана юрист. Социалдык дарвинизмдин өкүлү. 

Ал социологиянын предмети социалдык топтор, ал эми алардын ортосундагы тынымсыз, айоосуз күрөш социалдык турмуштун башкы фактору деген. Социалдык процесстердин негизи Гумпловичдин айтуусу боюнча адамдын материалдык канааттандырууга умтулуусу болуп саналат. Гумплович коомду бөтөнчө бир индивидуалдуу реалдуулук катары караган. Ал коомдук прогресстин болушун танган. 

Анын концепциясына социалдык дарвинизмдин жалпы кемчиликтери мүнөздүү болгон.

Колдонулган адабияттар 
 Мамлекеттик тил жана энциклопедия борбору. Философия (энциклопедиялык окуу куралы).-Б.: 2004, ISBN 9967-14-020-8
Инсандар
Социология